iri Knisja ċkejkna Knisja qadima, mwarrba qalb il-ħdura ta' firxa raba' wiesa', kull fl-għaxija iżżurek l-aħħar għanja tal-għasfura, u tolqtok tax-xemx fietla l-aħħar dija. Imma (ikolli ngħid) f'qalbek mostura għandek ġrajjiet ta' rebħ. Għalkemm minsija mill-ġens tal-lum, 'ma ħsiebek jarġa' lura lejn dawk il-jiem, meta l-ulied maltija, dirgħajhom imlibbsin l-egħruq tas-saħħa, taw demmhom, dak id-demm li ġieb ir-rebħa, u ssieltu w tqabdu sħiħ, minn Alla mnebbħa. Għidli, ja Knisja ċkejkna, għadek tismagħha, ma' għjieb in-nhar, ma' nżul ix-xemx sabiħa, i tiġri, bħal ragħda, l-għajta tar-rebbieħa 7 Ġużi CHETCUTI Djar imġarrfa Niżlet mill-għoli l-Mewt, u ġarrfet f'daqqa Dak li, fis-sliem, kien l-għaxqa tal-bnedmin: Id-djar, il-ġonna, t-toroq, kollox twaqqa'; U talit id-djar, u fuq id-djar, mejtin F'tgħanniqa waħida n-nies. M'għadhiex titlaqqa' L-kotra fil-misraħ sabiex tqatta' l-ħin, L-anqas fit-tieqa l-omm ma tidher traqqa' Il-biċċtejn Ħwejjeġ ta' wliedha ċkejknin. Ħemda ta' qabar. Skiet, tiġrif u dmija; Għajnejn ta' nies fl-aħħar raqda magħiluqa; iġsma bla ħajja, mbiċċra, fl-art mitluqa. U nistħajjel li qed nara l-Mewt mgħobbija B'dawk il-ħajjiet, taħt it-toqol imgerba Sejra qajl qajl, miexja fid-dlam u l-ħerba. Ġużż CHETCUTI.